02/07/2020 02/07/2020 Nisha Kapoor	0 Comments america, App ban, India China War, Nikki Haley, TIKTOK
भारत और चीन के बीच बॉर्डर पर जारी विवाद का प्रभाव अब दोनों देशों के संबंधों में नज़र आने लगा है। सुरक्षा का हवाला देते हुए भारत सरकार ने चीन की 59 मोबाइल ऐप्स को बैन कर दिया है। इस सख्त फैसले का अमेरिका में जमकर स्वागत हो रहा है। पहले विदेश मंत्री माइक पोम्पियो ने बयान दिया और अब भारतीय मूल की अमेरिकी नेता निकी हेली ने भी इसकी प्रशंसा की है।
संयुक्त राष्ट्र में अमेरिका की प्रतिनिधि रह चुकीं निकी हेली ने इस विवाद पर ट्वीट किया। उन्होंने लिखा कि भारत ने 59 चीनी ऐप को बैन कर दिया, ये जानकर खुशी हुई। इनमें टिकटॉक भी था, जो भारत में बड़ा मार्केट रखती है।
निकी हेली ने आगे लिखा कि भारत लगातार दिखा रहा है कि वह चीन के आक्रामक रवैये के आगे झुकने वाला नहीं है। निकी से पहले अमेरिकी विदेश मंत्री माइक पोम्पियो भी इस मुद्दे पर बयान दे चुके हैं। पोम्पियो ने कहा था कि भारत का फैसला स्वागत योग्य है, क्योंकि ये ऐप्स सुरक्षा के लिहाज से बड़ा खतरा हैं और भारत ने अपनी सुरक्षा को देखते हुए ये निर्णय लिया है।
भारत के द्वारा ऐप्स बैन किए जाने के कुछ वक्त बाद अमेरिका ने भी चीन की दो कंपनियों को प्रतिबंधित कर दिया है। अमेरिका ने हुवावेई के अलावा एक और कंपनी को सुरक्षा के लिहाज से खतरा बताया और किसी भी सरकारी कॉन्ट्रैक्ट से इन्हें दूर कर दिया।
भारत सरकार ने टिकटॉक, केम स्कैनर सहित 59 ऐप्स को बैन किया है। आर्थिक तौर पर भले ही चीन को इससे कोई बहुत बड़ा नुकसान ना हो, लेकिन एक कड़ा संदेश गया है। क्योंकि भारत के इस फैसले के बाद कई और देश इस तरह का फैसला ले सकते हैं।
9,254 total views, 3 views today
← लखनऊ के कौन आवास में हो सकती हैं शिफ्ट प्रियंका गांधी
नेपाल कम्युनिस्ट पार्टी की बैठक रद्द, सोमवार तक बची नेपाल के PM ओली की कुर्सी →
संसद के पहले दिन भी विवादों में आई साध्वी प्रज्ञा ठाकुर, जानिए क्या है मामला
मॉब लिंचिंग को रोकने के लिए उत्तरप्रदेश सरकार ने बनाया प्लान
10 का दम ग्रैंड फिनाले में कुछ इस तरह साथ दिखेंगे सलमान-शाहरुख
276,094 total views, 3,459 views today